Oʻzbekiston Respublikasi Hukumatining ayrim qarorlariga avtotransport vositasini xavfli yuklarni tashishga qoʻyish tartibini soddalashtirishga qaratilgan oʻzgartirish va qoʻshimchalar kiritish toʻgʻrisida
(resolution, 2024-07-02)

Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonuni hamda Oʻzbekiston Respublikasi Prezidentining “Tadbirkorlik sohasidagi majburiy talablarni qisqartirish hamda litsenziyalash va ruxsat berish tartib-taomillarini soddalashtirish chora-tadbirlari toʻgʻrisida” 2024-yil 9-yanvardagi PF-8-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: shaharlar va aholi punktlari koʻchalari, umumiy foydalanishdagi avtomobil yoʻllari, shuningdek, umumiy foydalanish uchun yopiq boʻlmagan xoʻjalik avtomobil yoʻllari boʻylab xavfli yuklarni tashiydigan avtotransport vositalariga qoʻyiladigan talab va shartlarni belgilovchi avtotransport vositasini xavfli yuklarni tashishga qoʻyish toʻgʻrisidagi guvohnoma pasportini tasdiqlash; avtotransport vositasini xavfli yuklarni tashishga qoʻyish toʻgʻrisidagi guvohnomani maxsus elektron tizim orqali rasmiylashtirish. 2. Oʻzbekiston Respublikasi Ichki ishlar vazirligi ikki oy muddatda: Raqamli texnologiyalar vazirligi va Adliya vazirligi bilan birgalikda avtotransport vositasini xavfli yuklarni tashishga qoʻyish toʻgʻrisidagi guvohnomani “Litsenziya” axborot tizimi va Oʻzbekiston Respublikasi Yagona interaktiv davlat xizmatlari portali orqali olish imkoniyatini yaratsin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin; ushbu qarorning mazmun-mohiyati va ahamiyati ommaviy axborot vositalarida keng yoritilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. Vazirlar Mahkamasining “Oʻzbekiston Respublikasida xavfli yuklarni avtomobil transportida tashish qoidalarini tasdiqlash toʻgʻrisida” 2011-yil 16-fevraldagi 35-son qarorida: a) 1-bandning uchinchi xatboshisi chiqarib tashlansin; b) 1-ilovaning 56-bandi “b” va “g” kichik bandlari oʻz kuchini yoʻqotgan deb hisoblansin; v) 2-ilova oʻz kuchini yoʻqotgan deb hisoblansin. 2. Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari toʻgʻrisidagi yagona nizomda: a) 3-bandning beshinchi xatboshisidagi “Nizomga 2 — 47-ilovalarda” soʻzlari “Nizomga 2 — 48-ilovalarda” soʻzlari bilan almashtirilsin; b) quyidagi mazmundagi 48-ilova bilan toʻldirilsin: 3. Vazirlar Mahkamasining “Qurol toʻgʻrisidagi qonunchilik hamda litsenziyalash va ruxsat berish tartib-taomillari takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2022-yil 15-avgustdagi 444-son qaroriga 1-ilovaning 1-bandi “a” va “v” kichik bandlari oʻz kuchini yoʻqotgan deb hisoblansin.